అహ్మదాబాద్ : అలీగఢ్ ముస్లిం యూనివర్శిటీ (ఏఎంయూ), బనారస్ హిందూ యూనివర్శిటీ (బీహెచ్యూ) పేర్లు మార్చే ఆలోచన ఏదీ ప్రభుత్వ పరిశీలనలో లేదని కేంద్ర మానవ వనరుల శాఖ మంత్రి ప్రకాష్ జవదేకర్ సోమవారంనాడు తెలిపారు. ఏఎంయూ నుంచి 'ముస్లిం' పేరును, బీహెచ్యూ నుంచి 'హిందూ' పేరును తొలగించాలని యూనివర్శిటీ గ్రాంట్స్ కమిషన్ (యూజీసీ) ప్యానెల్ సిఫారసు చేసిన నేపథ్యంలో మంత్రి ప్రకటన ప్రాధాన్యం సంతరించుకుంది. కేంద్రం నిధులు ఇస్తున్న యూనివర్శిటీలన్నీ సెక్యులర్ సంస్థలేనని, అయితే మత సంబంధిత పేర్లు పెట్టడం వల్ల లౌకిక స్ఫూర్తి దెబ్బతింటోందని ఏఎంయూ ఆడిట్ రిపోర్ట్లో ప్యానెల్ పేర్కొంది. దీనిపై జవదేకర్ వివరణ ఇస్తూ, ఏఎంయూ, బీహెచ్యూలు చాలా పురాతన యూనివర్శిటీలనీ, వాటి పేర్లు మార్చే ఉద్దేశం లేదని చెప్పారు. అయితే కమిటీ అధ్యయనంలో ఏమి చెప్పిందో తానింకా చూడలేదని మంత్రి చెప్పారు.
ahmadabad : aleegadh muslim university (aemu), banaras hindu university (beeheyoo) paerlu marche aalochana edhee prabhutva pariseelanalo ledani kendra manava vanarula saakha mantri prakash javadekar somavaramnadu telipaaru. aemu nunchi 'muslim' paerunu, beeheyoo nunchi 'hindu' paerunu tolaginchaalani university grants kamishan (uss) pyanel sifaarasu chesina nepathyamlo mantri prakatana praadhaanyam santarinchukundi. kendram nidhulu istunna universitylanni secular samsthalenani, ayithe matha sambandhita paerlu pettadam valla loukika sphurthy debbatintondani aemu audit reportlo pyanel perkondi. deenipai javadekar vivarana istuu, aemu, beeheyoolu chala puraatana universitylani, vaati paerlu marche uddesam ledani cheppaaru. ayithe commity adhyayanamlo emi cheppindo taninka chudaledani mantri cheppaaru.